stanford-oval/wikipedia huggingface dataset:
מלחמת האזרחים האלבנית
רקע > הונאות הפירמידה

מיד עם החלת כלכלת השוק הפתוח באלבניה, החלו לפעול הונאות הפירמידה והפונזי במדינה. עקרון הונאות אלו הוא לשלם למשקיעים ישנים עם כספי משקיעים חדשים במקום להשקיע אותם כראוי. ההונאה הראשונה במדינה נוצרה על ידי היידין סיידיס (Hajdin Sejdisë) אשר ברח לשווייץ מאוחר יותר. הונאות נוספות יצאו לפועל, בניהם הונאות שנוצרו על ידי עובדי מפעל נעליים ופוליטיקאים מהקואליציה. הונאות הפונזי הציעו ריביות גבוהות ולא ריאליות. הונאות אלו לא נעצרו מכיוון שאומצה באלבניה הצעת חוק האומרת שהבנק הלאומי של אלבניה לא יפקח על הבנקים המסחריים במדינה. כאשר קרן המטבע הבינלאומית המליצה לסגור הונאות אלו, הממשלה האלבנית המשיכה את פעילותם ואף חלק מחבריה השתתפו בה. בין 8-16 בינואר 1997 הונאות פירמידה אלו קרסו.
בעקבות קריסת הונאות אלו, בשישה-עשר בינואר החלו הפגנות ברחבי אלבניה. בתשעה-עשר בינואר הפגנות החלו בטירנה, עיר הבירה של אלבניה. מלחמת האזרחים החלה בעשרים-וארבעה בינואר, אלפי אזרחים הפגינו כנגד תמיכת הממשלה בהונאות אלו, ההפגנות הסלימו מהר מאוד לאלימות פיזית, שוטרים נאלצו להתערב ובתי עסק נשרפו. ב-25 בינואר חבר מפלגת השלטון הדמוקרטית נשלח לנהל משא ומתן עם המפגינים בעיר לושניה (Lushnjë), הוא נחטף והוחזק כבן ערובה באצטדיון העיר, הכוחות האלבנים המיוחדים הצליחו לחלצו. כמעט כל המשרדים הממשלתיים נבזזו והוחרבו. חברי אופוזיציה הצטרפו למהומות ואף הובילו את חלקן. למרות המלצת קרן המטבע הבינלאומית, חברי הקואליציה של אלבניה לא היו מוכנים לעצור את ההונאות, מכיוון שאלו הרוויחו מהן. בעקבות כך אזרחים רבים במדינה היו בטוחים כי המפלגה הדמוקרטית צריכה לרדת מהשלטון.
שביתת הרעב באוניברסיטת ולורה

בעשרים בפברואר 1997, כ-50 סטודנטים באוניברסיטת ולורה החלו שביתת רעב בדרישה לפרישת הממשלה ולהחזרת כל הכספים שהושקעו בהונאות השונות. גופים שונים הביעו את תמיכתם בשובתים והם אף הוסעו לבירה טירנה על ידי אקטיביסטים של אגף הנוער של המפלגה הסוציאליסטית.
ב-26 בפברואר, אלפי אנשים הקיפו את מבנה האוניברסיטה במטרה להגן עליה כנגד מתקפה של הכוחות החשאיים של אלבניה. באותו יום, קבוצה של שובתים דרשו תמיכה רפואית. בעשרים-ושביעי בפברואר, ראש העיר של ולורה הביע את תמיכתו בשובתים. היום למחרת היה רגע מכריע בהיסטוריה האלבנית, לאחר התחזקות השמירה מסביב לבניין האוניברסיטה, כוחות מורדים תקפו את בניין הכוחות החשאיים ללא אזהרה. בפרעות בין המורדים לבין הממשלה נהרגו תשעה אנשים - שישה קצינים ושלושה אזרחים. המקרה הזה מייצג את התחלתה של מלחמת אזרחים בת עשרה ימים ושנה של אלימות בדרום אלבניה.
הביזה ופתיחת מחסני הנשק

הייתה פתיחה של מחסני נשק בצפון אלבניה על מנת להתמגן בצפון מהאלימות בדרום. ההוראה לפתוח מחסני נשק קרתה על ידי הנשיא ברישה. כאשר בסיסים צבאיים בדרום נבזזו, הוערך כי בממוצע, לכל זכר מגיל עשר היה לפחות אקדח אחד ותחמושת. על מנת להגן על צפון ומרכז אלבניה הממשלה הסכימה שהאזרחים יתחמשו בכלי נשק של המדינה. במהלך המרידות כ-650 אלף רובים מסוגים שונים, 1.5 מיליארד כדורי תחמושת, 3.5 מיליון רימוני יד ומיליון מוקשים נבזזו ממחסני הצבא האלבני.
שוד האוצר

המקרה בקרבה (אנ') (Krrabë Event) היה מקרה של גניבת זהב מהאוצר הלאומי האלבני. האוצר שהוחבא במנהרות על יד קרבה, הכיל 340 קילוגרם של זהב, שטרות ופריטים אחרים. מבצעי השוד נידונו לעונש מאסר בפועל לתקופות שבין שלוש לשמונה שנים.
שוד האוצר הצפוני הוא מקרה שאירע במרץ 1997, המקרה היה גניבה של כשישה מיליון דולרים מהאוצר האלבני בשקודרה (Shkodër). האירוע מתואר כאחד ממקרי השוד המוצלחים ביותר בהיסטוריה של הבלקן. קבוצה של שישה אנשים תקפו את בניין האוצר הלאומי המבוצר של אלבניה עם ארטילריה נגד טנקים. הסכום הכולל של הכסף שהיה בבניין הוא שמונה מיליון דולרים אך הפורצים הצליחו להגיע רק לשישה מיליון דולרים. מהר מאוד לאחר תקיפת הבניין הגיעו שוטרים על מנת לשמור על הכסף שנשאר. הגנבים נראו על ידי עדי ראייה שונים בפרברי שקודרה לאחר השוד אך החקירה המשטרתית לא הגיעה אליהם. הגנבים לא נתפסו מעולם.
התערבות בינלאומית

ב-28 במרץ התקבלה החלטה מספר 1101 באו"ם לתת עזרה הומניטרית לאלבניה. ב-15 באפריל מבצע אלבה נכנס לאלבניה ויצא ממנה ב-12 באוגוסט אותה שנה. כ-7,000 חיילים מצבאות שונים הובלו על ידי כוחות איטלקיים במשימה של האו"ם על מנת להשיב את הסדר לאלבניה. הכוחות הראשונים הורדו בדורס (Durrës). השקט חזר תחילה לטירנה. מעט כוחות של מבצע אלבה נשארו במקום על מנת להחזיר את הצבא לסטנדרטים מודרניים. לאחר מכן נעשתה הסדרה גם לכוחות השיטור של אלבניה.
הצבאות המעורבים היו:
הכוחות המזוינים של יוון (מבצע אלבה, מבצע קוסמס)
הכוחות המזוינים של איטליה (מבצע אלבה)
הכוחות המזוינים של רומניה (מבצע אלבה)
הכוחות המזוינים של טורקיה (מבצע אלבה)
הכוחות המזוינים של אוסטריה (מבצע אלבה)
הכוחות המזוינים של צרפת (מבצע אלבה)
הכוחות המזוינים של גרמניה (מבצע ליבל)
הכוחות המזוינים של ארצות הברית (מבצע סילבר לייק)
בחירות בזק

בהלך בחירות הבזק לפרלמנט האלבני בעשרים ותשיעי ביוני 1997, יותר משישים אנשים נהרגו. המפלגה הסוציאליסטית ניצחה, גם בטירנה. חברים ב"וועידת הישועה" נכנסו לתפקיד פוליטי למרות הבטחות קודמות שלא יעשו זאת. באותם בחירות התקיים משאל עם בנוגע לצורת הממשל באלבניה, רפובליקה ניצחה את המונרכיה כשרפובליקה קיבלה כ-65% מהקולות ומונרכיה 35%.
קבוצות חמושות > כנופיות

קבוצות פשיעה שונות ניצלו את הסיטואציה הכאוטית על מנת להתחמש ולתפוס שליטה על ערים שלמות. רוב קבוצות פשיעה אלו היו במקור אסירים לשעבר אשר ברחו מהכלא, רובם ברחו מהכלא היווני והיגרו לאלבניה. המקרה המפורסם ביותר הוא המקרה של זאני צ'אושי (Zani Çaushi) שברח מהכלא המאובטח בלאריסה בפברואר 1997 ויחד עם קבוצת חברים הקים את כנופיית צ'ולה (Çole) בוולורה.
בוולורה היו חמש כנופיות אך רק שתיים שלטו בעיר: הכנופיה של זאני והכנופיה של גג'אי (Gaxhai). בימי שליטת הכנופיות, תנועה ברחובות החלו בוולורה בשעה 10:00 כאשר אנשים התאספו בכיכר הדגל על מנת לשמוע את ועידת ההצלה אשר הסתיימה ב-13:00. אחרי השעה הזו הרחובות היו נטושים והאנשים היחידים שנעו ברחובות היו חברי כנופיות. כנופיות הכריזו על ידי רמקולים ופליירים שלאנשים אסור לצאת מביתם ואם יעשו זאת, ילחמו בהם. כל לילה כלל התקפה של חומרי נפץ ויריות אשר גרמו לעשרות הרוגים. בבערת, שבה שלטה כנופיית אלטין דרד'ה (Altin Dardha), החוקים היו חמורים יותר. בלושיניה אשר בה שלטה כנופיית אלדו בארה (Aldo Bare) לכנופיה הייתה שליטה מלאה. הפשעים החמורים ביותר שכנופיות אלו ביצעו היו לערוף את ראשי האויבים. ערים שנשלטו על ידי כנופיות היו ולורה, בראט, טפלנה, ממאליאי, באלשי, ג'ירוקסטר, לושניה, פוגראדץ, צריק וטרופויה.
כנופיית צ'ולה, הייתה בוולורה והובלה על ידי מירטזה צ'אושי (Myrteza Çaushi), הייתה ידועה גם בתור "פרטיזן", ו"זאני". הכנופיה נקראה במקור אחר שכונת שולה בחלק המזרחי של העיר, החלק שבו שלטה. תמכו במפלגה הסוציאליסטית.
כנופיית קאקאמי, הייתה בולורה והובלה על ידי פרדי נהביו (Fredi Nehbiu). שלטה בחלק המערבי של באביק. תמכו במפלגה הסוציאליסטית.
כנופיית גאהקסי בולורה הובלה על ידי גזמנד "גג'אי" בארקה (Gazmend "Gaxhai" Braka) ונקראה אחרי המנהיג. חברי הכנופיה היו מהכפר צרקובין (Cerkovinë), ולורה וערים דרומיות נוספות. הכנופיה הוקמה במרץ 1997 בולורה. היריבים העיקריים שלהם הייתה כנופיית שולה. תמכו במפלגה הדמוקרטית.
כנופיית מוקו (Muko) הייתה בולורה.
כנופיית אלטין דרד'א (Altin Dardha) הייתה בבראט והובלה על ידי אלטין דרד'א.
כנופיית אלדו בארה (Aldo Bare) הייתה בלושניה והובלה על ידי אלדו בארה.
קבוצות חמושות > ועדות הישועה

ועדות הישועה היו ארגונים אנטי ממשלתיים אשר נוצרו במהלך מלחמת האזרחים האלבנית ב-1997. הם נוסדו באזורים רבים של המדינה במטרה לחמוס את כוחות המדינה האלבנית. הוועדות היו בעלות הכוח הגדול ביותר בדרום אשר בתחילת המשבר, כל ועדות הישועה באזור התמזגו לוועדת ישועה אחת ענקית אשר דרשה להוריד מכוח את הנשיא סאלי ברישה (Sali Berisha). ועידות רבות הוקמו על ידי ארגונים מקומיים בשביל המפלגה הסוציאליסטית של אלבניה וראו את עצמם כמגנים של הדמוקרטיה כנגד סמכות חוקית של אדם אחד. הממשלה העכשווית של אלבניה רואה בהם כדומים למפלגות המקומיות בתקופת הקומוניזם ולכן הם איום פוטנציאלי לחזרה למשטר קומוניסטי.
ציר זמן > ינואר

הונאות הפירמידה והפונזי נופלות והמוני האנשים שכספם נגנב מתחילים במחאות כנגד מנהלי ההונאות ודורשים חקיקה להחזרת הכספים. האופוזיציה עוזרת בארגון הפגנות במטרה לעלות לשלטון. נוצרה ועידת חקירה פרלמנטרית. מתחילים משפטים כנגד הונאות ומנהליהם ומגלים כי קיים קשר בינם לממשלה. מוסדות מדינה ומוזיאונים נהרסים על ידי מפגינים. מוקם "הפורום לדמוקרטיה" אשר מטרתו היא למחות כנגד הממשלה ולהשיג את כספי האזרחים חזרה.
ציר זמן > פברואר

עולות הצעות ליצור ממשלה טכנית שתפתור את בעיות המשבר. ההפגנות גדלות ומציפות את כל הערים הגדולות של אלבניה. תחנות משטרה ומוסדות ממשלתיים ממשיכים להיות מותקפים ולהיהרס על ידי מפגינים. אלימות מסלימה בעיקר בדרום וההסתה כנגד מפלגת השלטון הדמוקרטית מצליחה. מתחילים להיות קרבנות בהפגנות. סוגרים את בתי הספר ומתחיל עוצר לילי ברחבי המדינה. הנשיא ברישה נפגש עם האזרחים ומבטיח שיפתור את המשבר. שביתות רעב מתחילות ברחבי אלבניה במטרה להוריד את הממשלה מהשלטון.
ציר זמן > מרץ

אלבניה נמצאת בכאוס ואור לא נראה בקצה המנהרה. מורדים משתלטים על מתקנים צבאיים והממשלה מכריזה על מצב חירום. מחסני נשק ממשיכים להיות מופצצים. הממשלה מתפטרת והאזרחים חוגגים עם יריות באוויר. מתחילות הגבלות על צריכת טובין. הנשיא ברישה נבחר מחדש על ידי הצבעה פרלמנטרית מוטית. הרס של בניינים ממשלתיים על ידי מפגינים ממשיך להתקיים. המפגינים הקימו את "הוועידה לישועה ציבורית" אשר מטרתה היא להיות ממשלה חלופית בשביל המורדים. הסטודנטים סיימו את הפגנותיהם. מפגינים דורשים להפריד בין הצפון והדרום ולהקים 2 מדינות, אחת לדרום ואחת לצפון. שדה התעופה הבינלאומי בטירנה נהרס על ידי מורדים ומאוחר יותר משוקם. ממשלה זמנית קמה ובראשה ראש העיר של ג'גירוקאסטרה, באשקים פינו (Bashkim Fino). ערים גדולות מתחילות להישלט על ידי כנופיות. מורדים השיגו מטוסי מיג. "ועידת הדרום" מוקמת במטרה לדחות פיצוי כספי ולהוריד את ברישה מהשלטון. אלבניה מבקשת עזרה בינלאומית. אזרחים משתלטים על הנמל בדורס שלאחר מכן שליטתו חוזרת לממשלה האלבנית. הנשיא עוזב את המדינה בהליקופטר צבאי אמריקני. יוון ביקשה להיכנס לאלבניה על מנת להגן על מיעוטים יוונים שם, הטורקים אומרים כי יפלשו לאתונה עם יוון תעשה זאת. ספינה אלבנית נוגחה בטעות על ידי אונייה של הצי האיטלקי. החלטה מספר 1101 של האום מתקבלת במטרה להחזיר את הסדר לאלבניה על ידי "מבצע אלבה" אשר הוא כניסה מזוינת לאלבניה על מנת להשיב את הסדר על כנו.
ציר זמן > אפריל

מבצע אלבה יוצא לדרך בהובלת איטליה. כוחות מיוחדים מנסים להשיב את הסדר באלבניה ומצליחים לעשות זאת בצפון. השגרירות האמריקאית לא מוכנה להיפגש עם גופים שאינם הממשלה וכך גם גופים בינלאומיים נוספים, קונסול אירופה דורש מועידות הישועה להיפטר מנשקם הלא חוקי. המפלגה הדמוקרטית מבינה כי כוחה נחלש. ראש ממשלת איטליה רומאנו פרודי (Romano Prodi) מבקר באלבניה ומלווה בראשי כנופיות כשומרי ראש. מחאות מתקיימות במטרה להוריד את ברישה מהשלטון ולבקש את הכספים הגנובים חזרה. בחירות נקבעו ל-29 ביוני. מחסני נשק מופצצים על בסיס שבועי. בתי ספר נפתחים.
ציר זמן > מאי

עשרות נהרגו בשקודרה, בראט, טיראנה ודורס. גשרים הותקפו, כבישים נחסמו ומחסני נשק הופצצו. כוחות מיוחדים מנסים לעשות סדר. ועידות ההצלה מתאחדות.
ציר זמן > יוני

בחירות לפרלמנט באלבניה התקיימו. מפלגה הסוציאליסטית ניצחה בזמן שהמפלגה הדמוקרטית לא הצליחה לקיים קמפיין בדרום ובעקבות כך סבלה מההפסד הגדול בתולדותיה. חברים של ועידות ישועה הצטרפו לתפקידים פוליטיים אף על פי שהבטיחו שלא יעשו זאת. בבחירות לשיטת הממשל אשר נערכו באותו יום, הרפובליקה ניצחה את המונרכיה.
ציר זמן > יולי

כנופיות המשיכו לשלוט בערים ולהשליט פחד וטרור. רצח, שוד, מכירת נשק ושימוש בסמים גבר בתקופה זו. האשימו את ועדת הבחירות בזיוף תוצאות. הנשיא ברישה פרש לאחר שהמפלגה הסוציאליסטית ניצחה.
ציר זמן > אוגוסט

ב-11 באוגוסט הכוחות הצבאיים במבצע אלבה עזבו את אלבניה.
נפגעים

לפי כריסטופר ג'ארויס, היו 2,000 הרוגים. לפי פרד ק. אברהמס, בין מרץ למאי 1997 היו כ-1,600 הרוגים רובם בדרום במלחמות בין כנופיות יריבות. לפי מכון המחקר הבינלאומי לפירוק נשק של האומות המאוחדות, היו יותר מ-2,000 מתים בחודש מרץ לבדו.
לאחר מכן

עלות ההריסות שלאחר המרידות הוערכו בכ-200$ מיליון ובכ-3,700 עד 5,000 פצועים. הוגשו תביעות כנגד הבוסים של ההונאות. חברי ממשלה נשפטו ונידונו למאסר.
בבחירות של יוני ויולי 1997 ברישה ומפלגתו הורדו מהשלטון, והצד השמאלי של המפה הפוליטית בראשות המפלגה הסוציאליסטית, ניצח. המפלגה הסוציאליסטית בחרה ברג'פ מיידאני כנשיא של רפובליקת אלבניה. כל כוחות האו"ם הוצאו מאלבניה עד ל-11 באוגוסט.
הערות שוליים

↑  Finance and Development, Finance and Development | F&D (באנגלית אמריקאית)
1 2  Albanian Civil War (1997), www.globalsecurity.org
1 2  Finance and Development, Finance and Development | F&D (באנגלית אמריקאית)
↑  Albania Rebellion 1997, web.archive.org, ‏2010-01-04
↑  UNHCR - The UN Refugee Agency, www.unhcr.org
↑  Wayback Machine, web.archive.org, ‏2014-01-09
↑  Annual progress report / United Nations Development Programme (UNDP), University of Arizona Libraries, 1993
↑  Vjedhja e thesarit ne tunelet e Krrabes - Arkiva Shqiptare e Lajmeve, www.arkivalajmeve.com
↑  Maurizio Alì, L'attività di peacekeeping della Forza Multinazionale di Protezione in Albania, 2003
↑  Transition, Open Media Research Institute, 1997. (באנגלית)
1 2  Warlords in International Relations, London, 1999, ISBN 1-349-27688-X
↑  Jana Arsovska, Decoding Albanian organized crime : culture, politics, and globalization, Oakland, California, 2015, ISBN 978-0-520-95871-5
↑  Abrahams, Fred (2015). Modern Albania: From Dictatorship to Democracy in Europe. New York: NYU Press. ISBN 978-1479896684
↑  Agjencia Telegrafike Shqiptare :13 Janar, 14 Janar, 15 Janar, 16 Janar
↑  Agjencia Telegrafike Shqiptare :15 Janar
↑  Agjencia Telegrafike Shqiptare :18 Janar
↑  Agjencia Telegrafike Shqiptare :22 Janar
↑  Agjencia Telegrafike Shqiptare :25 Janar, 26 Janar, 27 Janar
↑  Agjencia Telegrafike Shqiptare :29 Janar
↑  Agjencia Telegrafike Shqiptare :4 February
↑  Agjencia Telegrafike Shqiptare :6 February
↑  Agjencia Telegrafike Shqiptare :9 February, 28 February, 24 February
↑  Agjencia Telegrafike Shqiptare :10 February
↑  Agjencia Telegrafike Shqiptare :11 February
↑  Agjencia Telegrafike Shqiptare :12 February, 13 February
↑  Agjencia Telegrafike Shqiptare :18 February
↑  Agjencia Telegrafike Shqiptare :20 February
↑  Agjencia Telegrafike Shqiptare :18 April
↑  Agjencia Telegrafike Shqiptare : February 12
↑  "Politicians to Be Punished If Cerrik Massacre Fully Investigated, Shehu". Albanian Times.
↑  "Agjensia Sot". Sot.com.al. 12 November 2008. Retrieved 12 November 2011.
↑  "Procesi, Met Bozi rrëzon dëshminë e gardistit të plagosur Albania 2010-05-12". Lajme.shqiperia.com. 12 May 2010. Retrieved 12 November 2011.
↑  Christopher J. Jarvis, The Rise and Fall of the Pyramid Schemes in Albania, IMF Working Papers 99, 1999, עמ' 1 doi: 10.5089/9781451852127.001
↑  Fred Abrahams, Modern Albania : from dictatorship to democracy in Europe, New York, 2016, ISBN 978-1-4798-3809-7
↑  Geofrey Mugumya, From exchanging weapons for development to security sector reform in Albania : gaps and grey areas in weapon collection programmes assessed by local people, Geneva, Switzerland: United Nations Institute for Disarmament Research, 2005, ISBN 92-9045-173-4
| --- | --- |
בקרת זהויות :  GND: 4491246-8
דייב אנאבל

| --- | --- |

 לידה:  15 בספטמבר 1979 (בן 45) סאפרן, ארצות הברית 
 שם לידה:  דייוויד רודמן אנאבל
 מדינה:  ארצות הברית ארצות הברית
 תקופת הפעילות:  מ-2002 
 מקום לימודים:  אוניברסיטת המדינה של ניו יורק בפלטסבורו  Valley Central High School 
 בן או בת זוג:  אודט אנאבל (2010–?) 
 מספר צאצאים:  2 
 פרופיל ב-IMDb
 
דייוויד רודמן "דייב" אנאבל (באנגלית: David Rodman "Dave" Annable; נולד ב-15 בספטמבר 1979) הוא שחקן קולנוע וטלוויזיה אמריקאי ממוצא יהודי.
ביוגרפיה

אנאבל נולד בסאפרן, ניו יורק. הוא גדל בוולדן, עיירה בניו יורק, שם שיחק בייסבול, רוגבי והוקי. אביו נוצרי ואמו ממוצא יהודי.
אנאבל למד בתיכון "סנטרל ואלי" וסיים את לימודיו ב-1997. הוא למד בקולג' באוניברסיטת המדינה של ניו יורק בפלטסבורג. בקולג' הוא היה מעורב עם תחנת הטלוויזיה המנוהלת על ידי סטודנטים, Plattsburgh State Television (PSTV), ועבד גם בהפקה מאחורי הקלעים וגם אף שידר. הוא הנחה תוכניות רבות ב-PSTV, כולל Late Night with Dave Annable, Cardinal Sports ו- The Roommate . אנאבל נשר מהקולג' ב-2003 כדי להתמקד בקריירת המשחק שלו.
לאחר שעזב את הקולג', למד משחק בבית הספר למשחק "Neighborhood" Playhouse" בניו יורק אצל ריצ'רד פינטר.
קריירה

בשנת 2002, אנבל ערך את הופעת הבכורה שלו במשחק בפרק של דרמת הפשע של NBC, משמרת שלישית.  הוא הופיע במספר רב של פרסומות למותגים כמו מאונטיין דיו, "Starburst" ואברקרומבי אנד פיץ'.
בשנת 2004, הופיע אנאבל בסרטים "יומן האקסיות" ו-"Spellbound".  בספטמבר 2005, אנאבל החל להופיע בתור אהרון לואיס בסדרת הדרמה של פוקס "Reunion", שבמרכזה שישה חברים מהתיכון המשתתפים בפגישת מחזור, שם אחד מהם נרצח וכולם הופכים להיות חשודים.  בדצמבר, פוקס ביטלה את הסדרה בגלל רייטינג נמוך זמן קצר לאחר שידור הפרק התשיעי.  על פי הדיווחים רשת The WB הראו עניין לשדר את הסדרה ברשת, אך התוכניות הללו מעולם לא התממשו.
בשנת 2006, אנאבל לוהק לתפקיד ג'סטין ווקר בסדרת הדרמה של אחים ואחיות לצד קליסטה פלוקהארט, רייצ'ל גריפית'ס וסאלי פילד.
בשנת 2007, דורג אנאבל במקום ה-7 ברשימה הגברים הסקסיים ביותר של מגזין "פיפל".
בשנת 2008, זכה אנאבל בפרס פריזמה עבור ההופעה הטובה ביותר בסדרת דרמה מרובת פרקים על משחקו בסדרה "אחים ואחיות" .  הסדרה רצה במשך חמש עונות עד 2011.
בינואר 2012, אנאבל לוהק לתפקיד ראשי בסדרת הדרמה העל-טבעית, "666 Park Avenue", של רשת ABC לצד רייצ'ל טיילור, ונסה ויליאמס ורוברט באקלי.    הסדרה עלתה לראשונה בספטמבר רק כדי שתבוטל עד נובמבר והוסרה מלוח הזמנים של הרשת בדצמבר.
בשנת 2014, אנאבל כיכב בסדרת הטלוויזיה רד בנד סוסייטי, שם שיחק בתפקיד אונקולוג הילדים והמנתח ד"ר אדם מקאנדרו.  בשנת 2016, הוא הופיע בתור פירס האריס בדרמה הרפואית של Heartbeat לצד מליסה ג'ורג' ודון האני .   שתי הסדרות בוטלו לאחר עונה אחת.
בשנת 2016, אנאבל לוהק לתפקיד חוזר כטדי גרנט בסדרה הקומית של פוקס "המיק" לצד קייטלין אולסון.  ב-5 באפריל 2016, הוכרז כי אנאבל לוהק לתפקיד בסרט הפעולה "תגובה קטלנית" לצד ווסלי סנייפס ואן הייש .  הסרט יצא לאקרנים בבתי הקולנוע ב-4 באוגוסט 2017. באותה שנה שיחק בתור הסופר ג'ו מקגיניס בסרט הפשע אמיתי של ג'פרי מקדונלד Final Vision on" Investigation Discovery ".
ב-3 באוגוסט 2017, אנאבל לוהק לתפקיד לי דאטון, קאובוי, המשמש כיד ימינו של אביו (קווין קוסטנר) בניהול החווה, בפרק הפיילוט של הדרמה התקופתית ילוסטון של רשת Paramount" .  באותה שנה הוא שיחק בתפקיד בילי לצד אשתו, אודט אנאבל, בסרט חג המולד "No Sleep 'Til Christmas."
בשנת 2019, אנאבל שיחק בתפקיד של ד"ר איאן האריס במותחן החברתי של נטפליקס What/If .  בשנת 2020, הוא שיחק בתור קירבי בפרק של סדרת הדרמה של החיים עצמם .
חיים אישיים

לאנבל הייתה מערכת יחסים עם כוכבת המתמחה, השחקנית הקנדית אמילי ואן קאמפ, החל מ-2007. הוא התחתן עם השחקנית אודטה יוסטמן ב-10 באוקטובר 2010, שהייתה גם מושא אהבה של דמותה של אנאבל בעונה האחרונה של "אחים ואחיות" .  יש להם בת שנולדה בספטמבר 2015.  באוקטובר 2019 הודיעו בני הזוג על פרידתם, אך הודיעו על פיוס באוגוסט 2020.  במאי 2022 הודיעו בני הזוג שהם מצפים לילדם השני.  ביולי 2022, הם חשפו שהם מצפים לתינוקת.
חמש שנים לאחר שנשר מהקולג', אנאבל קיבל את תעודת הגמר שלו מ-SUNY Plattsburgh ב-15 במאי 2010. הוא נשא את נאום הפתיחה לעמיתיו בוגרי מחזור 2010. השלמת המכללה הייתה הבטחה שהוא הבטיח לאמו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | יומן האקסיות | בין |  |
| 2011 | לנשק את הכלה | בריאן לייטהאוס |  |
| 2011 | מה המספר שלך? | ג'ייק אדמס |  |
| 2017 | תגובה קטלנית | גבריאל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | משמרת שלישית | דאג מייפל ג'וניור | פרק: " Firestarter " |
| 2005–06 | Reunion | אהרון לואיס | תפקיד ראשי; 13 פרקים |
| 2006–11 | אחים ואחיות | ג'סטין ווקר | תפקיד ראשי; 106 פרקים |
| 2012–13 | 666 פארק אבניו | הנרי מרטין | תפקיד ראשי; 13 פרקים |
| 2013 | בן וקייט | פרופסור גרג | פרק אחד |
| 2014–15 | רד בנד סוסייטי | ד"ר אדם מקאנדרו | תפקיד ראשי ; 13 פרקים |
| 2016 | Heartbeat | פירסון "פירס" האריס | תפקיד ראשי; 10 פרקים |
| 2017 | המיק | טדי גרנט | פרק: "המאסטר" |
| 2017 | Final Vision | ג'ו מקגיניס | סרט טלוויזיה |
| 2018, 2021 | ילוסטון | לי דאטון | 2 פרקים |
| 2018 | No Sleep 'Til Christmas | בילי | סרט טלוויזיה (הוקרן ברשת Freeform) |
| 2019 | What If...? | ד"ר איאן האריס | תפקיד ראשי; 10 פרקים |
| 2020 | החיים עצמם | קירבי | פרק אחד |
| 2021 | אי הפנטזיה | זב רנדל | פרק אחד |
| 2021–2022 | ווקר | דן מילר | 12 פרקים |
| 2023 | הלביאות: מבצעים מיוחדים | ניל | תפקיד ראשי; 8 פרקים |
| שנה | כותרת | תפקיד | הערות |
| --- | --- | --- | --- |
| 2012 | Fetching | בלייק | 4 פרקים |
שמעון ואנונו

| --- | --- |
אין תמונה חופשית
 מדינה:  ישראל
 תחומי עיסוק:  סופר, היסטוריון וחוקר
 רבותיו:  הרב עובדיה יוסף
 חיבוריו:  אנציקלופדיה ארזי הלבנון
 בת זוג:  קרן
 אב:  יעיש
 אם:  ציפורה
שמעון ואנונו הוא סופר, היסטוריון וחוקר בתחום תולדות הקהילות היהודיות ורבני ארצות המזרח ומשגיח בישיבת חיי תורה בירושלים.
ביוגרפיה

נולד ליעיש וציפורה ואנונו שעלו מהעיר רבט במרוקו והתיישבו בירושלים.
ואנונו כתב ספרים רבים בכל תחומי מחשבת ישראל והיסטוריה יהודית, חלק גדול מהם עוסק בשימור והנצחת זכרם ודבריהם של רבני ובני קהילות יהודיות בארצות המזרח ובצפון אפריקה ובליקוט ואספה של התנאים והאמוראים ותולדותם, כן ערך וכתב ספרי קריאה לילדים על צדיקי הדורות. ספריו יצאו לאור בהוצאות הספרים יפה נוף, הוצאת יריד הספרים ובהוצאה עצמית.
באנציקלופדיה 'ארזי הלבנון' שחיבר, הוא מסקר כ-7000 דמויות שכיהנו בתפקידים רבניים בספרד ובארצות המזרח, מתקופת הגאונים ועד לימינו.
בנוסף ואנונו משמש כמשגיח בישיבת "חיי תורה" בירושלים.
ואנונו מתגורר בירושלים. נשוי לרעייתו קרן.
הערות שוליים

↑  הסכמות הרבנים לספריו.
↑  הקדמות ספריו.
↑  האושר שבטהרה, באתר אוצר החכמה
↑  ואהבת לרעך כמוך, באתר אוצר החכמה
↑  תורה משולחן רבנן, באתר אוצר החכמה
↑  אגדות ים התלמוד - מסכת שבת, באתר אוצר החכמה
↑  ארזי הלבנון, אנצקלופדיה לחכמי ספרד - א-ז, באתר אוצר החכמה, ח-י, באתר אוצר החכמה, י-ע, באתר אוצר החכמה, פ-ת, באתר אוצר החכמה
↑  אנציקלופדיה לחכמי טורקיה, באתר אוצר החכמה
↑  ילקוט בר מצוה ותפילין, באתר אוצר החכמה
↑  אדון הסליחות, באתר אוצר החכמה
↑  חכמי וגאוני מרוקו - חלק א, באתר אוצר החכמה, חלק ב, באתר אוצר החכמה
↑  אנציקלופדיה לחכמי איטליה, באתר אוצר החכמה
↑  אור יקרות הנביאים, באתר אוצר החכמה
↑  תהילות לרבותינו שבמרוקו, באתר היברובוקס
↑  מחשבת הכרת הטוב, באתר היברובוקס
↑  מתיבתא דרבי עקיבא, באתר היברובוקס
↑  רבנן תקיפי ארעא - שאלוניקי ויון, באתר היברובוקס
↑  מטמוני יונה הנביא, באתר היברובוקס
↑  שרביט הזהב, באתר היברובוקס
↑  פרנסה משולחן מלכים, באתר היברובוקס
↑  רשב"י ממתיבתא קדישא - חלק א, באתר היברובוקס, חלק ב, באתר היברובוקס
↑  אורייתא ממרנן דאיטלייא, באתר היברובוקס
↑  מרגניתא דחסידי בבל, באתר היברובוקס
↑  מבי מדרשא דרבי מאיר, באתר היברובוקס
↑  אוצרות דתנו רבנן ברפואה - חלק א, באתר היברובוקס, חלק ב, באתר היברובוקס, חלק ג, באתר היברובוקס
| --- | --- |
בקרת זהויות :  NLI: 987007297095205171  GND: 138764654  ISNI: 0000 0000 6685 6718  LCCN: nr96037809  VIAF: 9746744   WorldCat (עם VIAF): 9746744
אבטחה אזרחית

אַבְטָחָה היא סך הפעולות והאמצעים המושקעים על מנת להגן על קיומו של אדם או ארגון ועל נכסיו ובכלל זה: חיי אדם רכוש, מוניטין ומידע, כנגד פעולות זדון מכוונות המבוצעות על ידי אדם או ארגון עוין.
המושג אבטחה משמש הן את התחום הצבאי, החל מאבטחת מחנות קבע ומידע צבאי, וכלה באבטחת כוחות מתמרנים, לרבות קווי לוגיסטיקה, במבצעים צבאיים, והן את התחום האזרחי.
מושגי יסוד באבטחה אזרחית

איום (מוגדר גם כסיכון) – אירוע (ידוע או מוערך) שהתרחשותו עלולה לפגוע באדם או בארגון. הפגיעה עלולה להיות פגיעה בגוף או בנפש, פגיעה בנכסים או פגיעה תדמיתית.
רמת איום – קביעת חומרתו של איום על אדם, מתקן או ארגון, הנובע ממידע מודיעיני, הערכת מצב או אירועים, המושפע מסבירות התרחשותו וכן חומרת הנזק הצפוי ממנו.
תרחיש האיום – דרך הפעולה המבצעית בה יבצע התוקף את הפיגוע (מוכר גם כדפ"א – דרך פעולה אפשרית)
איום הייחוס – החלטת מנהל על בסיס הערכת מודיעין לגבי המדד המספרי או הכמותי אליו יש להתייחס בעת ההתמודדות עם האיום (גודל, משקל, כמות, וכו')
פעולות אבטחה (לרבות: אבטחה פיזית/אבטחת מערכות מחשב חיוניות/אבטחת מידע) – פעולות הדרושות לשם שמירה על ביטחונו של אדם או שמירה על רכוש, במבנה או במקום של גוף ציבורי, וכן פעולות למניעת פגיעה בכל אחד מאלה או פעולות הדרושות לשם שמירה על מערכות ממוחשבות על מידע האגור במערכות אלה ועל מידע מסווג הקשור למערכות אלה, וכן פעולות למניעת פגיעה במערכות או במידע כאמור או פעולות הדרושות לשם שמירה על מידע מסווג של גוף ציבורי או מידע כאמור המצוי אצלו, וכן פעולות למניעת פגיעה בכל אחד מאלה
איסוף מודיעין למבצע (אמל"מ) – פעולות המבוצעות על מנת לאסוף מודיעין הדרוש לשם תכנון משימה מוגדרת וביצועה
מעגלי אבטחה – דפוס פריסה מבצעי המבוסס על רצועות היקפיות טריטוריאליות ופעולות אבטחה יזומות, במטרה: להקשות, לסכל או למנוע מהתוקף לממש כוונתו
גוף ציבורי (מונחה על פי חוק) – כל גוף המנוי בתוספות (לחוק הסדרת הביטחון), ולגבי משרד ממשלתי המנוי בתוספות – לרבות יחידות הסמך שלו.
ממונה ביטחון או מנהל ביטחון (מנב"ט) – מי שמונה על פי חוק זה להיות אחראי על ארגון פעולות אבטחה ועל הפיקוח עליהן
איש אבטחה – עובד הנמנה עם מערך האבטחה של ארגון/מתקן, בתפקיד ייעודי
נאמן ביטחון – עובד בארגון מאובטח אשר, בנוסף לתפקידו הייעודי, ממלא משימות הקשורות לתחום האבטחה
סמכויות איש אבטחה – סמכויות פעולה לביצוע תפקיד כמפורט בחוק
קצין מוסמך – בעל תפקיד שמונה על ידי ראש הארגון המנחה הרלוונטי, ושמינויו פורסם ברשומות, המוסמך לתת הנחיות מקצועיות, לאשר/לפסול מינוי אנשי אבטחה ולבצע פעולות בקרה מקצועית בגופים מונחים על פי חוק, בתחום האבטחה.
הנחיות מקצועיות – הוראות מקצועיות הנוגעות ל: פעולות אבטחה, לרבות הנחיות בעניין בקרה ודיווח